**Sabiedrības integrācijas fonda padomes (turpmāk – Padome)**

**sēdes**

**Protokols Nr. 1**

**Rīgā, 2025.gada 10.janvārī**

|  |  |
| --- | --- |
| **Sēdi vada:** | |
| Sabiedrības integrācijas fonda padomes priekšsēdētāja, Ministru prezidentes pilnvarotā pārstāve, Finanšu ministrijas parlamentārā sekretāre | Karina Ploka |
| **Piedalās Padomes locekļi:** |  |
| Izglītības un zinātnes ministres pilnvarotā persona,  Izglītības un zinātnes ministrijas parlamentārā sekretāre | Silvija Amatniece |
| Kultūras ministre (līdz sēdes darba kārtības 5.jautājumam) | Agnese Lāce |
| Viedās administrācijas un reģionālās attīstības ministra pilnvarotā persona, Viedās administrācijas un reģionālās attīstības ministrijas valsts sekretārs | Edvīns Balševics |
| Tieslietu ministres pilnvarotā persona, Tieslietu ministrijas parlamentārā sekretāre | Lauma Paegļkalna |
| Labklājības ministra pilnvarotā persona, Labklājības ministrijas parlamentārais sekretārs (līdz sēdes darba kārtības 6.jautājumam) | Reinis Uzulnieks |
| Biedrības “Gribu palīdzēt bēgļiem” pārstāve | Linda Jākobsone-Gavala |
| Biedrības “Latvijas Sociālās uzņēmējdarbības asociācija” pārstāve | Liene Reine-Miteva |
| Biedrības “Latvijas Mediju ētikas padome” pārstāve | Daiga Sproģe |
| Biedrības “Rīgas vācu kultūras biedrība” valdes priekšsēdētāja (uz sēdes darba kārtības 2.jautājumu) | Dace Šulmane |
| **Citi dalībnieki:** |  |
| Sabiedrības integrācijas fonda sekretariāta direktore | Inese Kalvāne |
| Sabiedrības integrācijas fonda sekretariāta Administratīvā un finanšu departamenta direktors | Māris Spilve |
| Sabiedrība integrācijas fonda sekretariāta Sociālās saliedētības departamenta direktore | Alda Sebre |
| Sabiedrības integrācijas fonda sekretariāta Saliedētības pasākumu koordinācijas departamenta direktore | Kristīne Kļukoviča |
| Sabiedrības integrācijas fonda sekretariāta Projektu un konkursu uzraudzības nodaļas vadītājas vietniece | Liene Vārslavāne |
| Sabiedrības integrācijas fonda sekretariāta Administratīvā un finanšu departamenta direktora vietniece juridiskajos jautājumos | Jūlija Millere |
| Sabiedrības integrācijas fonda sekretariāta Administratīvā un finanšu departamenta direktora vietnieks finanšu jautājumos | Gundars Zemītis |
| Sabiedrības integrācijas fonda sekretariāta Administratīvā un finanšu departamenta juriste | Inga Birzniece |
| Sabiedrības integrācijas fonda sekretariāta Projektu un konkursu uzraudzības nodaļas programmas vadītāja | Ance Indriksone |
| Sabiedrības integrācijas fonda sekretariāta Projektu un konkursu uzraudzības nodaļas programmas vadītāja | Elīza Laķe |
| Sabiedrības integrācijas fonda sekretariāta Projektu un konkursu uzraudzības nodaļas programmu vadītāja | Gunta Greitāne |
| Sabiedrības integrācijas fonda sekretariāta Administratīvā un finanšu departamenta sabiedrisko attiecību speciāliste | Patrīcija Kuzmina |
| Kultūras ministrijas parlamentārā sekretāre | Signe Grūbe |
| Kultūras ministrijas Saliedētas sabiedrības politikas departamenta direktore | Jeļena Šaicāne |
| Kultūras ministrijas Mediju politikas nodaļas vadītājs | Kristers Pļešakovs |
| SIA “Cēsu Druva” valdes priekšsēdētāja, redaktore (uz sēdes darba kārtības 3., 4.jautājumu) | Andra Gaņģe |
| **Protokolē:** |  |
| Sabiedrības integrācijas fonda sekretariāta Administratīvā un finanšu departamenta biroja vadītāja | Gerda Vagule |

**Sēdes sākuma laiks: plkst. 9:30.**

1. Par sēdes darba kartības apstiprināšanu.

Padomes locekļi **apstiprina** Sabiedrības integrācijas fonda (turpmāk arī - Fonds) Padomes 2025.gada 10. janvāra sēdes darba kārtību.

1. Par Latvijas valsts budžeta finansētās programmas “Atbalsts nacionāla mēroga medijiem sabiedriski nozīmīga satura veidošanai un nacionālās kultūrtelpas stiprināšanai latviešu valodā” atklāta projektu pieteikumu konkursa un vērtēšanas komisijas nolikuma apstiprināšanu.

Ziņo: A. Lāce

D. Sproģe norāda, ka saskaņā ar viņas gūto pieredzi MAF projektu vērtēšanas komisijas darbā 2024.gadā, būtu svarīgi pilnveidot abu nolikumu redakcijas. D.Sproģe norāda, ka svarīgi pilnveidot “Atbalsts nacionāla mēroga medijiem sabiedriski nozīmīga satura veidošanai un nacionālās kultūrtelpas stiprināšanai latviešu valodā” konkursa nolikuma redakciju, īpaši, 3.2.punkta 3.2.1.1. apakšpunktā, kā arī 5.9.punkta 5.9.13.apakšpunktā. D.Sproģe paskaidroja, ka nolikumā būtu svarīgi paredzēt prasību medijam reģistrēties LR Uzņēmumu reģistra Masu informācijas līdzekļu reģistrā, izslēdzot tādu pretendentu (attiecas tieši uz interneta vietnēm) dalību, kuru darbība nav īsti saistīta ar mediju jomu. Līdzīga situācija bija notikusi 2024.gadā, kad viens no projekta pieteikumu iesniedzējiem sākotnēji tika kvalificēts dalībai konkursā, kaut arī tā darbība nebija saistīta ar mediju darbību, proti, nedz konkrētā biedrība, nedz tās interneta vietne neatbilda likuma “Par presi un citiem masu informācijas līdzekļiem” 2.pantā sniegtajai masu informācijas līdzekļa definīcijai. Vienīgais arguments no Sabiedrības integrācijas fonda tai brīdī bija tāds, ka nolikums neparedzēja prasību būt reģistrētam LR Uzņēmumu reģistra Masu informācijas līdzekļu reģistrā, turklāt vērtēšanas komisijas kompetencē neietilpst interpretēt normatīvo aktu prasības. Ņemot vērā minēto, šāda prasība Sproģes redzējumā izslēgtu tādu projektu pieteikumu iesniedzēju dalību, kas nav saistīti ar mediju darbību un kuru labi uzrakstītie projekti potenciāli varētu atstāt bez atbalsta sabiedrībā labi zināmos masu informācijas līdzekļus. Papildus D.Sproģe norādīja, ka nolikuma atsevišķu punktu vispārējā redakcija (piemēram, 5.9.punkts) rada divdomīgas interpretācijas iespējas, kas var būtiski ne tikai ietekmēt vērtēšanas komisijas vienotu izpratni par iesniegto projektu objektīvu izvērtēšanu, bet arī mulsināt pašus projektu pieteikumu iesniedzējus. D. Sproģe norādīja, ka viņa būtu gatava tai pašā dienā operatīvi iesniegt abu nolikumu papildinājumu redakciju, turklāt procesuāli atbalstītu, ja abu nolikumu apstiprināšanas jautājums tiktu izlemts pēc nedēļas, rīkojot ārkārtas padomes sēdi.

A. Lāce atbildot uz D. Sproģes minēto, norāda, ka Kultūras ministrijas ieskatā prasība 3.2. punkta 3.2.1.1. apakšpunktā nav izšķirošais faktors, lai projekta iesniedzēju uzskatītu par mediju, vērtēšanas komisijas locekļiem ir jāvērtē projekta iesniedzēja darbības būtība. Turpinot, A. Lāce norāda, ka par 5.9.punkta 5.9.13.apakšpunkta izvirzīto kritēriju ir grūti noteikt kvantitatīvus rādītājus, tāpēc tiek un tiks gaidīti priekšlikumi un precizējumi šo rādītāju noteikšanai.

D.Sproģe papildus norāda, ka esošo nolikumu redakcija tai skaitā nemazina, iespējams, neobjektīvu un/vai nevienlīdzīgu vērtēšanas komisijas atsevišķu projektu izvērtēšanu attiecībā uz budžeta pozīciju izvērtēšanu. 2024.gadā tika novērota nevienlīdzīga prakse, kad par atsevišķiem projekta iesniedzējiem tika pieņemts lēmums ar nosacījumu, proti, samazinot budžeta summu un virzot tālāk, bet citiem projekta iesniedzējiem šo budžeta pozīciju uzreiz novērtēja ar izslēdzošo punktu skaitu. D.Sproģe norāda, ka jaunajos nolikumos ir pozitīvs nosacījums par vērtēšanas komisijas iespēju pieaicināt neatkarīgu ekspertu par budžeta pozīcijām, tomēr, būtu svarīgi nolikumos paredzēt skaidrus kritērijus par vērtēšanas komisijas iespējām uzreiz izslēgt pretendentu lielas tāmes dēļ vai aicināt mediju veikt budžeta tāmes korekcijas, ja tas ir vienīgais iemesls, kura dēļ medijs var tikt izslēgts no turpmākās dalības konkursā.

Noslēgumā K. Ploka izsaka priekšlikumu Kultūras ministrijas un Fonda sekretariāta pārstāvjiem, kuri komunicē ar Vērtēšanas komisijas locekļiem, izveidot paskaidrojuma rakstu, kur tiek skaidrots diskusijā iepriekš minētais esošajā “Atbalsts nacionāla mēroga medijiem sabiedriski nozīmīga satura veidošanai un nacionālās kultūrtelpas stiprināšanai latviešu valodā” konkursa nolikuma redakcijas, īpaši 3.2.punkta 3.2.1.1. apakšpunktā, kā arī 5.9.punkta 5.9.13.apakšpunktā.

**Priekšlikums lēmumam:**

1. Apstiprināt Latvijas valsts budžeta finansētās programmas “Atbalsts nacionāla mēroga medijiem sabiedriski nozīmīga satura veidošanai un nacionālās kultūrtelpas stiprināšanai latviešu valodā” konkursa nolikumu un vērtēšanas komisijas nolikumu.
2. Apstiprināt Mediju atbalsta fonda programmu vērtēšanas komisijas nolikumu.

**Nolēma (ar 8 balsīm “Par” -** K. Ploka, S. Amatniece, E. Balševics, A. Lāce, L. Paegļkalna, R. Uzulnieks, L. Jākobsone-Gavala, L. Reine-Miteva; **ar 1 balsi “Pret” -** D. Sproģe**) apstiprināt** Latvijas valsts budžeta finansētās programmas “Atbalsts nacionāla mēroga medijiem sabiedriski nozīmīga satura veidošanai un nacionālās kultūrtelpas stiprināšanai latviešu valodā” konkursa nolikumu un vērtēšanas komisijas nolikumu un **apstiprināt** Mediju atbalsta fonda programmu vērtēšanas komisijas nolikumu.

Fonda sekretariāta un Kultūras ministrijas pārstāvjiem **sagatavot** paskaidrojuma rakstu par sēdē diskutētajiem jautājumiem “Atbalsts nacionāla mēroga medijiem sabiedriski nozīmīga satura veidošanai un nacionālās kultūrtelpas stiprināšanai latviešu valodā” konkursa nolikuma redakcijas, īpaši par 3.2.punkta 3.2.1.1. apakšpunktu, kā arī 5.9.punkta 5.9.13. apakšpunktu.

Fonda sekretariātam sagatavot un saskaņot ar padomi vēstuli Saeimas Cilvēktiesību un sabiedrisko lietu komisijai par nepieciešamību grozīt likumu “Par presi un citiem masu informācijas līdzekļiem”, tai skaitā, pielāgojot tā tiesību normas mūsdienu izpratnei par mediju plašsaziņas līdzekļa definīciju un būtību.

1. Par Latvijas valsts budžeta finansētās programmas “Reģionālo, vietējo, diasporas mediju un sadarbības projektu atbalsta programma” atklāta projektu pieteikumu konkursa nolikuma apstiprināšanu*.*

Ziņo: A. Lāce

**Priekšlikums lēmumam:**

Apstiprināt Latvijas valsts budžeta finansētās programmas “Reģionālo, vietējo, diasporas mediju un sadarbības projektu atbalsta programma” konkursa nolikumu.

**Nolēma (ar 8 balsīm “Par” -** K. Ploka, S. Amatniece, E. Balševics, A. Lāce, L. Paegļkalna, R. Uzulnieks, L. Jākobsone-Gavala, L. Reine-Miteva; **ar 1 balsi “Atturas” -** D. Sproģe**) apstiprināt** Latvijas valsts budžeta finansētās programmas “Reģionālo, vietējo, diasporas mediju un sadarbības projektu atbalsta programma” konkursa nolikumu.

1. Par vērtēšanas komisiju personālsastāva apstiprināšanu.
   1. Par Patvēruma, migrācijas un integrācijas fonda Tematiskā Mehānisma Ārkārtas palīdzības (“Emergency Assistance”) projekta Nr. HOME-2022-AMIF-AG-EMAS-TF1-LV-0012 – UA-SUP finansētā atklātā projektu pieteikumu otrā konkursa “Nevalstisko organizāciju pasākumi Ukrainas civiliedzīvotāju atbalstam” vērtēšanas komisijas personālsastāva apstiprināšanu.

Ziņo: L. Vārslavāne

L. Jākobsone-Gavala lūdz komentēt gadījumus, kad konkursu vērtēšanas komisijas locekļu sastāvā ir un kad nav iekļauti NVO pārstāvji, uzsverot, ka uz šo vērtēšanas komisijas sastāvu netika uzrunāti NVO pārstāvji caur Memoranda padomi.

L. Vārslavāne, atbildot uz L. Jākobsones-Gavalas iepriekš minēto, norāda, ka šajā programmā *Patvēruma, migrācijas un integrācijas fonda Tematiskā Mehānisma Ārkārtas palīdzība (“Emergency Assistance”)* tas ir otrais īstenotais konkurss un, ņemot vērā, ka konkurss tika izsludināts salīdzinoši steidzamā kārtā 2025.gada sākumā, no Memoranda padomes netika deleģēti pārstāvji vērtēšanas komisijas sastāvam.

Turpinot, L. Jākobsone-Gavala norāda uz nepieciešamību kādā no tuvākajām no Fonda padomes sēdēm iekļaut jautājumu/diskusiju par NVO pārstāvju iekļaušanu konkursu vērtēšanas komisijas sastāvā.

Noslēgumā, I. Kalvāne norāda, ka šis ir viens no prioritārākajiem jautājumiem un drīzumā Fonda padomes locekļiem tiks sniegti priekšlikumi par sadarbības mehānismu izstrādāšanu, lai pēc iespējas nodrošinātu NVO pārstāvniecību konkursu vērtēšanas komisijas sastāvā.

**Priekšlikums lēmumam:**

Apstiprināt Patvēruma, migrācijas un integrācijas fonda Tematiskā Mehānisma Ārkārtas palīdzī-bas (“Emergency Assistance”) projekta Nr. HOME-2022-AMIF-AG-EMAS-TF1-LV-0012 – UA-SUP finansētā atklātā projektu pieteikumu otrā konkursa “Nevalstisko or-ganizāciju pasākumi Ukrainas civiliedzīvotāju atbalstam” vērtēšanas komisijas personālsastāvu:

Komisijas balsstiesīgie locekļi:

* Sandra Zalcmane, Izglītības un zinātnes ministrijas Izglītības departamenta vecākā eksperte
* Dace Ceriņa, Kultūras ministrijas Sabiedrības integrācijas departamenta Sabiedrības integrācijas un pilsoniskās sabiedrības attīstības nodaļas vecākā referente
* Daiga Renemane, Labklājības ministrijas Sociālā darba un sociālās palīdzības politikas departamenta vecākā eksperte
* Varis Prudņikovs, Ekonomikas ministrijas Cilvēkkapitāla attīstības departamenta vecākais eksperts
* Larisa Tumaņana, Iekšlietu ministrijas Investīciju projektu attīstības vadītāja
* Sandis Barks, Iekšlietu ministrijas Nozares politikas departamenta vecākais referents

Fonda pārstāvis, kurš vada Komisijas darbu, bet atbilstības un kvalitātes kritēriju vērtēšanā un balsošanā nepiedalās:

* Ieva Plūme, Sabiedrības integrācijas fonda Projektu konkursu un uzraudzības nodaļas vadītāja.

Komisijas locekļu aizvietotāji:

* Sandra Falka, Valsts izglītības satura centra Izglītības satura atbalsta nodaļas vecākā eksperte
* Linda Naudiša, Kultūras ministrijas Sabiedrības integrācijas un pilsoniskās sabiedrības attīstības nodaļas vecākā referente
* Diāna Zemrībo, Labklājības ministrijas Sociālās politikas plānošanas un attīstības departamenta vecākā eksperte
* Ingvars Kudeikins, Ekonomikas ministrijas Cilvēkkapitāla attīstības departamenta vecākais eksperts
* Vairis Stramkalis, Iekšlietu ministrijas Ārvalstu investīciju attīstības un uzraudzības departamenta Ārvalstu investīciju attīstības nodaļas vadītājs

Fonda pārstāvja aizvietotājs, kurš vada Komisijas darbu, bet atbilstības un kvalitātes kritēriju vērtēšanā un balsošanā nepiedalās:

* Gunta Greitāne, Sabiedrības integrācijas fonda Projektu konkursu un uzraudzības nodaļas programmas vadītāja.

**Nolēma (ar 9 balsīm “Par” -** K. Ploka, S. Amatniece, E. Balševics, A. Lāce, L. Paegļkalna, R. Uzulnieks, L. Jākobsone-Gavala, L. Reine-Miteva, D. Sproģe**)** **apstiprināt** Patvēruma, migrācijas un integrācijas fonda Tematiskā Mehānisma Ārkārtas palīdzības (“Emergency Assistance”) projekta Nr. HOME-2022-AMIF-AG-EMAS-TF1-LV-0012 – UA-SUP finansētā atklātā projektu pieteikumu otrā konkursa “Nevalstisko organizāciju pasākumi Ukrainas civiliedzīvotāju atbalstam” vērtēšanas komisijas personālsastāvu minētājā sastāvā.

* 1. Par Latvijas valsts budžeta finansētās programmas “Pilsoniskās līdzdalības veicināšanas programma diasporas NVO darbības atbalstam” vērtēšanas komisijas personālsastāva apstiprināšanu.

Ziņo: L. Vārslavāne

**Priekšlikums lēmumam:**

Apstiprināt Latvijas valsts budžeta finansētās programmas “Pilsoniskās līdzdalības veicināšanas programma diasporas NVO darbības atbalstam” vērtēšanas komisijas personālsastāvu:

Vērtēšanas komisijas balsstiesīgie locekļi:

* Zanda Grauze, Ārlietu ministrija, Diasporas grupa, speciālo uzdevumu vēstniece diasporas jautājumos;
* Gunta Robežniece, Kultūras ministrijas Sabiedrības integrācijas departamenta Informatīvās vides integrācijas nodaļas vecākā referente;
* Alla Pūķe, Izglītības un zinātnes ministrija, Valsts valodas politikas nodaļas vecākā eksperte;
* Roberts Grīnbergs (biedrība “Latvijas Piļu un muižu asociācija”), Nevalstisko organizāciju un Ministru kabineta sadarbības memoranda īstenošanas padomes deleģēts pārstāvis;
* Ilze Atardo, Diasporas konsultatīvās padomes pārstāve, Eiropas Latviešu apvienības prezidija locekle;

Fonda pārstāvis, kurš vada vērtēšanas komisijas darbu, bet kvalitātes kritēriju vērtēšanā un balsošanā nepiedalās:

* Ieva Plūme, Sabiedrības integrācijas fonda Pilsoniskās sabiedrības departamenta Projektu konkursu un uzraudzības nodaļas vadītāja.

Vērtēšanas komisijas locekļu aizvietotāji:

* Toms Pāvils, Ārlietu ministrija, Diasporas grupa, projektu koordinators;
* Klāvs Rimšāns, Kultūras ministrijas Sabiedrības integrācijas departamenta Informatīvās vides integrācijas nodaļas eksperts;
* Iveta Grīnberga, Izglītības un zinātnes ministrija, Valsts valodas politikas nodaļas vecākā eksperte;
* Anna Zagorska (biedrība “Latvijas Piļu un muižu asociācija”), Nevalstisko organizāciju un Ministru kabineta sadarbības memoranda īstenošanas padomes deleģēts pārstāvis;

Fonda pārstāvis, kurš vada vērtēšanas komisijas darbu, bet kvalitātes kritēriju vērtēšanā un balsošanā nepiedalās:

* Līga Āboliņa, Sabiedrības integrācijas fonda Pilsoniskās sabiedrības atbalsta departamenta Projektu konkursu un uzraudzības nodaļas programmu vadītāja

**Nolēma (ar 9 balsīm “Par” -** K. Ploka, S. Amatniece, E. Balševics, A. Lāce, L. Paegļkalna, R. Uzulnieks, L. Jākobsone-Gavala, L. Reine-Miteva, D. Sproģe**)** **apstiprināt** Latvijas valsts budžeta finansētās programmas “Pilsoniskās līdzdalības veicināšanas programma diasporas NVO darbības atbalstam” vērtēšanas komisijas personālsastāvu minētājā sastāvā.

1. Par amatu savienošanas atļaujas piešķiršanu.

Ziņo: J. Millere

**Priekšlikums lēmumam:**

Atļaut Sabiedrības integrācijas fonda padomes loceklei Lindai Jākobsonei-Gavalai savienot padomes locekles amatu ar projektu pieteikumu vērtēšanas ekspertes amatu biedrībā “Latvijas Platforma attīstības sadarbībai”.

**Nolēma ( ar 8 balsīm “Par” -** K. Ploka, S. Amatniece, E. Balševics, A. Lāce, L. Paegļkalna, R. Uzulnieks, L. Reine-Miteva, D. Sproģe; **ar 1 balsi “Atturas” -** L. Jākobsone-Gavala**) atļaut** Sabiedrības integrācijas fonda padomes loceklei Lindai Jākobsonei-Gavalai savienot padomes locekles amatu ar projektu pieteikumu vērtēšanas ekspertes amatu Latvijas Platforma attīstības sadarbībai.

1. Par Sabiedrības integrācijas fonda 2024.gada budžeta izpildi un 2025.gada budžetu.

Ziņo: M. Spilve

S. Grūbe lūdz turpmāk norādīt finansējuma avotu sadalījumu ņemot vērā, ka finansējums Fondam tiek piešķirts, piemēram, no Kultūras ministrijas un Labklājības ministrijas, lai būtu pieejama uzskatāmāka informācija par finanšu avotu plūsmu Fonda administrētajās programmās.

M. Spilve norāda, ka Fonda padomes locekļiem tiks nosūtīts informatīvs materiāls (tabula) ar detalizētāku finansējuma sadalījumu Fonda administrētajās programmās.

**Priekšlikums lēmumam:**

Pieņemt zināšanai informāciju par 2024.gada budžeta izpildi un apstiprināt Fonda budžetu 2025.gadam:

|  |  |  |
| --- | --- | --- |
| **Nr.p.k.** | **Sabiedrības integrācijas fonda budžets** | **Summa 2024.gadam** |
| **1** | **Valsts budžeta programmas** |  |
| 1.1 | Mazākumu tautību NVO projekti | **31 303** |
| 1.2 | Latviešu valodas apguve reemigrantiem un viņu ģimenes locekļiem | **34 149** |
| 1.3 | NVO līdzfinansējuma programma  (t.sk. administratīvie izd. 6 %) | **105 000** |
| 1.4 | Atbalsts diasporas un Latvijas bērnu kopīgām nometnēm Latvijā (t.sk. administratīvie izd. 10 %) | **156 516** |
| 1.5 | Diasporas NVO darbības atbalsts  (t.sk. administratīvie izd. 10 %) | **199 022** |
| 1.6 | Nacionāli saliedētas un pilsoniski aktīvas sabiedrības attīstība | **450 000** |
| 1.7 | SIF pamatdarbības nodrošināšana | **711 180** |
| 1.8 | Ģimeņu atbalsta programmas | **792 702** |
| 1.9 | NVO fonds (t.sk. administratīvie izd. 6 %) | **2 500 000** |
| 1.10 | Mediju projektu īstenošana  (t.sk. administratīvie izd. 3,8 %) | **5 121 558** |
| 1.13 | **Kopā valsts budžeta programmas** | **10 101 430** |
| **2** | **ES finanšu instrumentu programmas** |  |
| 2.1 | Atbalsts pārvietotajām personām no Ukrainas Latvijā | **155 174** |
| 2.2 | Sociālo darbinieku un sociālo mentoru atbalsts patvēruma meklētājiem un starptautiskās aizsardzības saņēmējiem | **353 035** |
| 2.3 | Atbalsts pilsoniskās sabiedrības organizāciju izaugsmei | **457 622** |
| 2.4 | Atveseļošanas un noturības mehānisma  projekti | **599 778** |
| 2.5 | Vienas pieturas aģentūra | **898 773** |
| 2.6 | Atbalsts jaunām pieejām sabiedrībā balstītu sociālo pakalpojumu sniegšanā | **3 286 378** |
| 2.7 | Materiālās nenodrošinātības mazināšanai pasākumu īstenošana | **8 789 671** |
| 2.8 | **Kopā ES finanšu instrumentu programmas** | **14 540 431** |
| 3 | **Kopā** | **24 641 861** |

**Nolēma (ar 8 balsīm “Par” –** K. Ploka, S. Amatniece, E. Balševics, L. Paegļkalna, R. Uzulnieks, L. Jākobsone-Gavala, L. Reine-Miteva, D. Sproģe **) apstiprināt** Fonda budžetu 2025.gadam un **pieņem zināšanai** informāciju par 2024.gada budžeta izpildi.

1. Dažādi.
   1. Par Ministru kabineta noteikumu Nr.205 “Noteikumi par kritērijiem un kārtību, kādā tiek izraudzītas nevalstiskās organizācijas darbam Sabiedrības integrācijas fonda padomē, un atlīdzību Sabiedrības integrācijas fonda padomes locekļiem, kas ir nevalstisko organizāciju pārstāvji” grozījumu projektu.

Ziņo: J. Šaicāne

J. Šaicāne norāda uz veiktajiem papildinājumiem MK noteikumos Nr. 205.

K. Ploka lūdz pārskatīt atlīdzības apmēru Fonda padomes locekļiem (NVO pārstāvjiem) par *elektroniski rakstisko procedūru* veikšanu, ņemot vērā, ka *elektroniski rakstiskajās procedūrās* tiek lemti tehniski jautājumi. Priekšlikums par dalību *elektroniski rakstiskajās procedūrās atlīdzību noteikt uz pusi mazāku.*

Padomes locekļi **pieņem zināšanai** informāciju par Ministru kabineta noteikumu Nr.205 “Noteikumi par kritērijiem un kārtību, kādā tiek izraudzītas nevalstiskās organizācijas darbam Sabiedrības integrācijas fonda padomē, un atlīdzību Sabiedrības integrācijas fonda padomes locekļiem, kas ir nevalstisko organizāciju pārstāvji” grozījumu projektu.

* 1. Aktuālā informācija par tiesvedībām.

Ziņo: J. Millere

J. Millere norāda, ka šobrīd ir 10 aktuālās tiesvedības. Informācija pieņemta zināšanai.

* 1. Par vienotas latviešu valodas apmācības sistēmas izveidi (informatīvs jautājums).

Ziņo: S. Grūbe

S. Grūbe norāda, ka jautājuma izskatīšana tiek atlikta uz Fonda padomes februāra sēdi.

Sēde beidzas: plkst. 11:13

Sabiedrības integrācijas fonda Padomes priekšsēdētāja K. Ploka

Protokolēja G. Vagule